Kino (guruh). Kino () – 1980-yillarning mashhur sovet rok musiqa guruhlaridan biri. Guruhga 1982-yil Leningrad shahrida asos solingan. Guruh rahbari va uning konsertlarida ijro etgan qoʻshiqlarinining soʻzlari hamda musiqasining muallifi Viktor Tsoy hisoblandi. 1990-yil uning vafotidan keyin ham guruh 9 yil davomida studiya albomlarida jami 100 dan ortiq qoʻshiqlar, qator toʻplamlar va jonli ijrodagi ijod naʻmunalarini chiqardi. Undan keyin esa izsiz yoʻqoldi. 2012-yilda guruhning bir nechta aʼzolari Viktor Tsoyning vokallari bilan saqlanib qolgan eski yozuvlardan foydalangan holda „Ataman“ qoʻshigʻining studiya versiyasini yozdilar va 2020-yilda guruh yana birlashib bir nechta konsertlar namoyish etishdi. Kino guruhi Leningradning ikki beat-guruhlari aʼzolaridan tashkil topgan – Palata № 6 va Pilgrim; birinchisida Viktor Tsoy bas gitara chaldi, ikkinchisida gitarachi Aleksey Ribin va barabanchi Oleg Valinskiy bor edi. Bundan tashqari Tsoy bir necha marta Andrey Panov bilan „Avtomatik qoniqarlilar“ guruhining konsertlarida ham chiqish qilgan. Ribin esa bir qancha vaqt Paragraf bilan ijod qilgan.